| *Limnodromus semipalmatus* |
| --- |
| *Limnodromus semipalmatus* en Taiwán |
| Estado de conservación |
| Case ameazada (NT)Case ameazada |
| Clasificación científica |
| 

|  |  |
| --- | --- |
| Reino: | Animalia |
| Filo: | Chordata |
| Subfilo: | Vertebrata |
| Clase: | Aves |
| Orde: | Charadriiformes |
| Familia: | Scolopacidae |
| Xénero: | *Limnodromus* |
| Especie: | ***L. semipalmatus*** |

 |
| Nome binomial |
| ***Limnodromus semipalmatus***(Blyth, 1848) |

***Limnodromus semipalmatus*** é unha especie de ave caradriformes da familia dos escolopácidos, unha das tres incluídas no xénero *Limnodromus*.

Taxonomía
---------

### Descrición

A especie foi descrita en 1848 polo zoólogo e químico inglés Edward Blyth, baixo o nome de *Macrorhamphus semipalmatus*.

### Sinónimo

Ademais de polo nome actualmente válido, a especie coñeceuse tamén polo sinónimo:

* *Macrorhamphus semipalmatus* Blyth, 1848 (protónimo)

Características
---------------

Os adultos teñen as patas escuras, e o pico recto longo e escuro, pero algo máis curto que do mazarico escolopáceo (*Limnodromus scolopaceus*). A plumaxe é de cor marrón polas partes superiores e avermellada polas inferiores na época da reprodución. A cola ten un patrón listado branco e negro. A plumaxe de inverno é en gran parte gris.

Distribución
------------

O seu hábitat de reprodución son as zonas húmidas cubertas de herba no norte do interior de Asia (Siberia e Manchuria). Migra no inverno ao sueste de Asia, e tan ao sur como o norte de Australia, aínda que as áreas tanto de reprodución como de invernada son pouco coñecidas. Encóntrase sempre nas costas durante a migración e a invernada.

Dieta
-----

Aliméntanse mediante sondaxe en augas pouco profundas ou no barro húmido. Comen principalmente insectos, moluscos, crustáceos e vermes mariños, pero tamén un pouco de material vexetal.

Ameazas
-------

*Limnodromus semipalmatus* pode ser particularmente vulnerábel á perda de hábitat nos seus lugares de cría como resultado da drenaxe das zonas húmidas para a agricultura, ou o seu secado como consecuencia do cambio climático.

Tamén pode ser vulnerábel á caza, á contaminación e outras presións, tanto nos lugares de cría como de invernada. A perda e degradación das zonas húmidas ao longo da súa ruta migratoria é unha ameaza potencial, especialmente no mar Amarelo, onde o 40 % está en fase de migración cara ao norte.

Estado de conservación
----------------------

A Unión Internacional para a Conservación da Natureza e dos Recursos Naturais cualifica o status desta especie como *NT* (case ameazada) porque, aínda que está bastante estendida, ten unha poboación en xeral moderadamente pequena e pénsase que esta está en declive, debido principalmente á destrución dos seus lugares de invernada. No futuro pode producirse un descenso da poboación aínda máis rápido debido ao cambio climático.

Notas
-----

1. 1 2  BirdLife International (2016): *Limnodromus semipalmatus* na *Lista vermella* da UICN. Versión 2022.1. Consultada 6 de decembro de 2022.
2. 1 2 3  *Limnodromus semipalmatus* (Blyth, 1848) no GBIF. Consultado o 5 de decembro de 2022.
3. ↑  del Hoyo, Elliott & Sargatal 1966.
4. ↑  Mark Barter (2002): *Shorebirds of the Yellow Sea. Importance, threats and conservation status*. Canberra: Wetlands International. ISBN 9-0588-2009-2.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Limnodromus semipalmatus Modificar a ligazón no Wikidata*** |

|  |  |
| --- | --- |
|  | Wikispecies posúe unha páxina sobre:  ***Limnodromus semipalmatus*** |

### Bibliografía

* del Hoyo, Josep; Andrew Elliott & Jordi Sargatal, eds. (1966): *Handbook of the Birds of the World. Volume 3. Hoatzin to Auks*. Barcelona: Lynx Editions. ISBN 978-84-8733-420-7.
* Peter Hayman, John Marchant & Tony Prater (1991): *Shorebirds: An Identification Guide to the Waders of the World*. Boston: Houghton Mifflin. ISBN 978-0-3956-0237-9.

### Outros artigos

* Escolopácidos
* *Limnodromus*

|  |  |
| --- | --- |
| Control de autoridades | 
* Wd: Q1273690
* MAG: 2781160505

 |

|  |  |
| --- | --- |
| Identificadores taxonómicos | 
* Avibase: B7E68EC8AB117F6C
* BirdLife: 22693351
* eBird: asidow1
* EOL: 45516165
* EUNIS: 17222
* GBIF: 2481671
* iNaturalist: 3868
* IRMNG: 11036634
* ITIS: 176680
* IUCN: 22693351
* NCBI: 1178547
* WoRMS: 366861
* Xeno-canto: Limnodromus-semipalmatus

 |